सीमा सुरक्षा बल के कार्यक्रम में बोले अमित शाह, 470 करोड़ के प्रोजेक्ट का शिलान्यास किया
Amit Shah to visit National Academy of Coastal Policing in Gujarat tomorrow, गृहमंत्री अमित शाह शनिवार से दो दिन के गुजरात दौरे पर रहेंगे।
गृहमंत्री अमित शाह शनिवार को गुजरात के द्वारका में एक BSF कार्यक्रम में शामिल हुए। यहां उन्होंने कहा कि, बॉर्डर पर BSF तैनात है इसलिए मैं दिल्ली में चैन की नींद सो पाता हूं। शाह दो दिन के गुजरात दौरे पर हैं। उन्होंने ओखा में नेशनल अकेडमी ऑफ कोस्टल पुलिसिंग (NACP) के स्थायी कैंपस की नींव रखी। यह कैंपस 470 करोड़ रुपए की लागत से बन रहा है।
इससे पहले दिन में अमित शाह ने द्वारकाधीश मंदिर में पूजा की थी।
अमित शाह के द्वारकाधीश मंदिर की तस्वीरें...
BSF की पांच चौकियों का भी वर्चुअल उद्घाटन
अमित शाह ने इस कार्यक्रम में कच्छ जिले में BSF की पांच चौकियों का भी वर्चुअल उद्घाटन भी किया। ये उन 18 तटीय चौकियों में से हैं, जिन्हें 164 करोड़ रुपए की लागत से बनाया गया है।
NACP के लिए केंद्र सरकार ने 441 करोड़ दिए
BSF गुजरात फ्रंटियर ने शुक्रवार को कहा कि समुद्री सीमा से लगे 9 राज्यों, 5 केंद्र शासित प्रदेशों की समुद्री सीमाओं को मजबूत बनाने के लिए NACP की स्थापना की गई थी। इसको लेकर केंद्र सरकार ने 441 करोड़ रुपए भी मंजूर किए हैं।
2 दिनों में अमित शाह के कार्यक्रम
दो दिवसीय दौरे पर अमित शाह द्वारका के बाद अहमदाबाद और गांधीनगर भी जाएंगे। रविवार को वे अहमदाबाद में मोदी समुदाय के एक राष्ट्रीय सम्मेलन का उद्घाटन करेंगे। इसके अलावा शाह गांधीनगर नगर निगम की विभिन्न विकास परियोजनाओं का उद्घाटन और शिलान्यास करेंगे। वे गांधीनगर उत्तर विधानसभा सीट पर आयोजित क्रिकेट कॉम्पिटिशन प्रोग्राम में भी शामिल होंगे। वहीं, राज्य सड़क परिवहन निगम की 320 बसों को भी चालू करेंगे।
अमित शाह से जुड़ी भास्कर की ये खास खबरें भी पढ़ें...
1. शाह बोले-आर्टिकल 370 शुरू से ही अस्थायी प्रावधान था
केंद्रीय गृह मंत्री अमित शाह ने सोमवार को कहा कि आर्टिकल 370 शुरू से ही अस्थायी प्रावधान था। संविधान के निर्माताओं ने इसे बहुत ही समझदारी से संविधान में रखा था। 2019 में भाजपा सरकार ने इसे खत्म कर दिया था क्योंकि पूरा देश चाहता है कि संविधान का यह प्रावधान अस्तित्व में ही न रहे। पूरी खबर पढ़ें...
2. शाह बोले- अरुणाचल के लोग नमस्ते नहीं, जयहिंद बोलते हैं
अमित शाह ने कहा- अरुणाचल प्रदेश की एक बहुत खास और अच्छी बात है, जब आप यहां के लोगों से मिलोगे तो वे नमस्ते नहीं करते हैं। यहां के लोग जय हिंद बोलते हैं। यहां कोई भी अतिक्रमण नहीं कर सकता, इसकी वजह यहां के लोगों की देशभक्ति है। पूरी खबर पढ़ें...